2016 ser ud til at blive et sandt annus horribilis for dansk landbrug, viser en prognose fra erhvervsorganisationen Landbrug og Fødevarer. Priserne på mælk og kød er i bund, og landmændene må låne penge for overhovedet at gå på arbejde.

Det er også tilfældet hos Erik Jensen, der har en gård ved Gørløse i Nordsjælland. Hans 240 Jersey-køer producerer 5.000 liter mælk om dagen, men mælkepriserne er nu så lave, at han betaler for at gå på arbejde.

- Lige nu kan køerne lige skrabe sammen til at betale deres egen mad, men der er hverken råd til husleje eller løn. Det er stramt, og der står et rent nul på bundlinjen, siger Erik Jensen, der har været mælkebonde siden 1983.

- Priserne går op og ned. Sådan er det at være landmand, og det lever vi fint med. Men den her gang, der har vi aldrig oplevet noget lignende; jeg producerer mælk til en lavere pris, end jeg gjorde i 1983, så den gør av nu, siger Erik Jensen.

Læs også : Ny prognose fra landbruget: 2016 bliver et rædselsår

Prognosen for dansk landbrug viser, at en gennemsnitlig dansk landmand i 2016 vil komme ud med et underskud på knap 140.000 kroner. Dertil kommer lønnen til landmanden selv og de allermest nødvendige investeringer.

- Vi trækker på alle de ressourcer, vi kan. Vi sælger alle de tyrekalve, vi kan komme til for at få den sidste femøre ind. Og så løber min kone og jeg rigtigt stærkt, siger Erik Jensen.

- Lige nu er der et udskilningsløb på, hvem der skal fortsætte.

Læs også : GRAFIK Se, hvor meget landmanden tjener på sin mælk

Erik Jensen elsker sit arbejde og håber, at priserne vil stige igen: